เรื่องร้องเรียน: สวัสดีค่ะ พอดีเป็นข้าราชการ กทม ค่ะ เบิกค่าทุนสนับสนุนบุตรของราชการ มีลูก 2 คน ต้องทำเบิกในคราวเดียวใช่ไหมคะ มีกฎระเบียบการเบิกจ่ายังไงคะ
การดำเนินการของเจ้าหน้าที่: สำนักการศึกษา ขอเรียนแจ้งว่า  ๑.  เงินทุนสนับสนุนบุตรเบิกจ่ายจากเงินงบกลางปี ๒๕๖๖ เบิกจ่ายได้ตั้งแต่วันที่ ๑ ตุลาคม ๒๕๖๕ - ๓๐ กันยายน ๒๕๖๖  ๒.  สำนักการศึกษา มี ๘ ส่วนราชการ มีผู้มีสิทธิได้รับเงินทุนสนับสนุนการศึกษาบุตรหลายราย กรณีมีผู้เบิกที่มีบุตรหลายคนให้เบิกในคราวเดียวกันนั้น เป็นการควบคุมภายใน สำหรับการเบิกจ่ายเพื่อลดปัญหาการใช้สิทธิเบิกซ้ำซ้อนและให้ผู้มีสิทธิเบิกได้ครบตามจำนวนบุตรที่มีสิทธิได้รับ ซึ่งกรณีการเบิกซ้ำซ้อนและเบิกไม่ครบตามสิทธิเคยเกิดเหตุการณืนี้กับสำนักการศึกษาแล้ว แต่ได้ทำการทักท้วงและแก้ไขได้ทันทีจึงไม่เกิดความเสียหายแก่กรุงเทพมหานคร ๓.  สำนักการศึกษา โดยกองคลังได้ประสานเจ้าหน้าที่ทุกส่วนราชการ แจ้งให้ผู้มีสิทธิยื่นขอรับเงินทุนสนับสนุนการศึกษาบุตรเป็นไปตามรูปแบบที่กรุงเทพมหานครกำหนดพร้อมหลักฐานตามจำนวนบุตรที่ได้รับสิทธิในฎีกาเดียวกัน เพื่อเป็นการควบคุมภายในของหน่วยงาน และป้องกันการเบิกซ้ำซ้อนเนื่องจากหนังสือรับรองของสถาบันการศึกษาสามารถขอได้ตลอดเวลา และเคยมีเหตุการณ์เบิกซ้ำซ้อนเพราะหลงลืมว่าได้เคยเบิกไปแล้ว และกำหนดให้ผู้มีสิทธิยื่นเบิกเงินภายในวันที่ ๕ กันยายน ของทุกปี ยกเว้นผู้ที่กำลังศึกษาอยู่ในระดับปริญญาตรีที่มีการเปิดภาคเรียนประมาณเดือนสิงหาคมให้ยื่นเบิกได้ในปีงบประมาณหรือปีงบประมารถัดไปได้ ๓. เกี่ยวกับการเบิกจ่ายค่าทุนสนับสนุนการศึกษาของบุตรข้าราชการ กรณีผู้ร้องมีบุตร ๒ คน ในการเบิกจ่ายสำหรับผู้ร้องตามมาตรการควบคุมภายในของหน่วยงานจึงแจ้งให้เบิกจ่ายบุตรจำนวน ๒ คนพร้อมกัน ทั้งนี้หากผู้มีสิทธิมีปัญหาเดือดร้อนเรื่องเงินหรือเอกสารไม่ครบถ้วนทั้ง ๒ คน ก็สามารถแจ้งความประสงค์ขอเบิกเงินตามที่ได้รับหนังสือรับรองก่อน ส่วนบุตรที่เหลือจะนำมาเบิกจ่ายภายหลัง โดยผ่านผู้บังคับบัญชาตามลำดับขั้น เพื่อทางกลุ่มงานตรวจสอบจะได้ลงทะเบียนควบคุมการเบิกจ่ายเงินทุนสนับสนุนการศึกษาบุตร ปีการศึกษา ๒๕๖๖ ต่อไป จึงเรียนมาเพื่อโปรดทราบ
ความเห็นของผู้แจ้ง: ขอบคุณเจ้าหน้าที่ที่ช่วยตอบคำถามนะคะ ถ้ามันมีปัญหาแบบนี้ หน่วยงานอื่นก็น่าจะทำแบบเดียวกัน และก็ควรออกหลักเกณฑ์มาให้เหมือนกัน ขอบคุณมากๆนะคะ
พื้นที่: แขวงคลองสาน เขตคลองสาน กรุงเทพมหานคร